STATVTVM est, vt omnes versus regulariū horarum, exceptis hymnis, sub vna  mediocri repausatione decantentur, ita vt vniuersorum voces simul cesuram versus finiant,  post mediocrem, vt dixi, repausationem, simul quoque allam incipiant. Mediocrem vocaui, ad distinctionem illius, quam quidam facere solent, in cuius interuallo Orationem Dominicam, hoc est, Pater noster sæpe bis, quandoque ter, olim ipse consummaui. Vnde tantam esse oportet, vt plene ab omnibus semper resumatur,  mora ipsa labor cantantium alleuietur. Ab hac institutione Cluniacensis tantum conuentus exceptus est, vbi hoc seruari non potest, quia ad istud nec diurnæ horę, nec nocturnæ visæ sunt posse sufficere. Causa institutionis huius fuit, vt confusa distinctio cantantium, quam alij prius, alij posterius  incipiebant,  finiebant, vniretur,  intellectus ipse, velut quodam communi silentio, simul pausando reformaretur,  par diurnarum, siue nocturnarum horarum in superfluis  minus vtilibus rebus prius expensa, in tam vtili  cœlesti diuino opere expenderetur.